સાથે સાથે દેશમાં ખેડૂતોની આત્મહત્યાને રોકવા માટે કૃષિ પેદાશ માટે ખેડૂતોને વાજબી ભાવ મળે તે જરૂરી છે. ૭૯ વર્ષીય અણ્ણા હઝારેએ વર્ષ ૨૦૧૪ની લોકસભા ચૂંટણી પહેલા કેટલાક વચનો આપ્યા હતા જે પાળવામાં આવ્યા નથી. અણ્ણાએ યાદ અપાવતા કહ્યું છે કે, મોદીએ એ વખતે કહ્યું હતું કે, જો ભાજપ સત્તામાં આવશે તો દેશને ભ્રષ્ટાચારમુક્ત બનાવશે. ભ્રષ્ટાચારનું પ્રમાણ હજુ ઘટ્યું નથી. લાંચની ચુકવણી કર્યા વગર આજે પણ કોઇ કામ થઇ શકતું નથી.